**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.12.2022, ora 08.00 – 21.12.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.12.2022, ora 07.00**

**RÂURI**

**Debitele au fost în scădere,** exceptând râurile din Dobrogea, cele din bazinul Vedea și bazinele inferioare ale Argeșului și Ialomiței unde au fost staționare și cursul inferior al Mureșului unde s-au produs creșteri prin propagare.

Formațiunile de gheață (gheață la maluri şi năboi) existente în Moldova și zonele montane din Maramureș și Transilvania au fost în uşoară extindere și intensificare.

Curge năboi (zăpadă înghețată în albie) pe cursurile superioare ale Mureșului și Bistriței (afluent al Siretului).

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Siret (exceptând cursul superior al Sucevei și bazinul superior și mijlociu al Bistriței), Prut (exceptând cursul superior), bazinele inferioare ale Argeșului și Ialomiței, pe cele din Dobrogea și mai mici (sub 30%) pe râurile din bazinele hidrografice: Tazlău, Rm. Sărat, Bârlad și Jijia.

Se vor situa peste:

 - **COTA DE INUNDAȚIE râul Tur** la stația hidrometrică Micula (310+28) – jud.SM;

 - **COTELE DE ATENȚIE** râurile la stațiile hidrometrice: Crasna – Domănești (400+32) – jud. SM și Berveni (490+10) - jud.SM și Crișul Alb – Chișineu Criș (600+28) – jud. AR.

 **Debitele vor fi în scădere,** exceptând râurile din Dobrogea și cele din bazinul Vedea unde vor fi staționare și cursul inferior al Mureșului unde vor fi în creștere datorită propagării.

În interval nivelurile, în scădere, se vor situa **peste COTELE DE ATENȚIE** pe cursurile inferioare ale râurilor Tur, Crasna și Crișul Alb (sectoare îndiguite) cu 10 – 30 cm.

Formațiunile de gheață (gheaţă la maluri şi năboi) existente se vor menține fără modificări importante.

**DUNĂRE**

**Debitul** la intrarea în ţară (secţiunea Baziaş) în intervalul 20.12.2022 – 21.12.2022 **a fost în creştere, având valoarea de 8000 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în scadere (7900 m3/s).**

În aval de Porțile de Fier debitele vor fi staţionare pe sectorul Gruia – Calafat şi în creștere pe sectorul Bechet – Tulcea.

**2.** **Situația meteorologică în intervalul 20.12.2022, ora 09.00 – 21.12.2022, ora 06.00**

**ÎN ŢARĂ**

**Valorile termice diurne au crescut** față de ziua precedentă în mare parte din țară și s-au situat în general în jurul mediilor climatologice. Excepție au făcut jumătatea de sud a Olteniei, sud-vestul Munteniei, iar în prima parte a zilei și vestul Transilvaniei, unde în condiții de nebulozitate persistentă vremea a fost mai rece decât în mod normal. În restul teritoriului cerul a fost variabil, dar treptat în a doua parte a nopții nebulozitatea joasă a fost în extindere în sudul și sudestul teritoriului. Vântul a suflat slab și moderat, cu unele intensificări pe crestele montane, dar izolat și trecător și în Moldova. Stratul de zăpadă este prezent doar în zona montană înaltă și măsura la ora 20, în platfomele stațiilor meteorologice- până la 35...40 cm în Munții Călimani și Bucegi. Temperaturile maxime s-au încadrat între -3 grade la Calafat și Băilești și 9 grade la Oravița, iar la ora 06 temperatura aerului avea valori cuprinse între -7 grade la Blaj, Sfântu Gheorghe-Covasna și Pătârlagele și 4 grade la Șiria, Dumbrăvița de Codru și Piatra Neamț. Pe arii relativ restrânse în sud și centru, temporar s-a semnalat ceață, asociată și cu depunere de chiciură mai ales la începutul și

sfârșitul intervalului.

*Observație: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate, emise de către SRPV Cluj și SRPV Sibiu.*

**LA BUCUREŞTI**

Vremea s-a menținut rece mai ales dimineața și noaptea. Cerul a fost variabil, dar în a doua parte a nopții s-a acoperit cu nebulozitate joasă, iar vântul a suflat în general slab. Temperatura maximă a fost de 2 grade la Filaret și Băneasa și 3 grade la Afumați, iar la ora 06 se înregistrau -4 grade la Afumați și Băneasa și -3 grade la Filaret.

 **3. Prognoza meteorologică în intervalul 21.12.2022, ora 09.00 – 22.12.2022, ora 09.00**

**ÎN ŢARĂ**

**Încălzirea vremii va continua** și se va resimți atât la valorile maxime diurne care se vor încadra, în general, între 4 și 12 grade, cât și la cele din timpul nopții, cu minime între -8 și 5 grade, mai scăzute în estul Transilvaniei. Cerul va fi variabil, dar se va înnora treptat în cursul nopții în vest, nord-vest și parțial în nord și centru, însă doar izolat va ploua slab cu o probabilitate mai mare în Crișana și Maramureș, iar în nordul Carpaților Orientali vor fi posibile fulguieli.

Vântul va sufla slab și moderat. Pe arii restrânse, dimineața și noaptea, cu precădere în regiunile sudice va fi ceață, asociată cu depunere de chiciură.

**LA BUCUREŞTI**

**Vremea va continua să se încălzească,** astfel că temperatura maximă se va situa în jurul a 6 grade, iar cea minimă va fi de -5...-2 grade. La începutul zilei va fi nebulozitate joasă, apoi cerul va deveni variabil. Vântul va sufla slab până la moderat. Spre sfârșitul intervalului vor fi condiții de ceață.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Arges-Vedea** informeaza despre o **poluare a cursului de apa Vultureanca din loc. Rascaeti, jud. Dambovita, din data de 20.12.2022 ora 14:30, posibil datorita unei avarii la statia de epurare a localitatii Rascaeti**, jud. Dambovita. La fata locului s-a deplasat o echipa de la ABA Arges-Vedeas formata din specialisti din cadrul compartimentelor Laborator, Monitoring si Inspectia Apelor. Se va reveni cu informatii suplimentare

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**IGSU** informeaza telefonic ca **in data de 20.12.2022, in jurul orelor 21:00, a izbucnit un incendiu, la o hala din incinta Parcului Industrial Tetarom I, din zona strazii Taieturii Turcului, mun. Cluj Napoca**. Intervin 70 de pompieri, cu 6 autospeciale de pompieri, 3 autoscari, fiind solicitate 2 autospeciale de la ISU Alba si ISU Salaj. Administrația Naționala de Meteorologie a precizat ca având în vedere simulările modelelor numerice rulate în cadrul privind evoluția norului de fum din zona municipiului Cluj-Npoca, în intervalul 20.12 ora 22:45 – 21.12 ora 03:00, se apreciază că în intervalul de mai sus cerul va fi variabil. Vântul va sufla în general slab, viteze de cel mult 10…15 km/h, din direcție variabilă, astfel încât evoluția norului de fum va fi de dispersie și în general de staționaritate.

**Agenţia Naţională pentru Protecţia Mediului** informează că, din rezultatele analizelor efectuate în data de 19.12.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**MS-2 Mun. Targu Mures**

**AB-2 Mun. Sebes**

**SM-1 Mun. Satu Mare**

**CJ-4 Mun. Cluj Napoca**

**BZ-2 Mun. Ramnicu Sarat**

**AR-1 Mun. Arad**

**AR-2 Mun. Arad.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.12.2022 – 20.12.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 Direcția Comunicare